MALIBU, KALIFORNIA ÁLLAM
NAPJAINKBAN
Uram!
Mi az, Rolf?
Megérkezett az unokaöccse.
Ezt beletenné a dobozba, kérem?
Máximo bácsi!
Hugo! Isten hozott Malibuban!
Isten éltessen!
Már hetek óta erre vártam.
Szóval milyen meglepetést tartogatsz idén?
Elviszel valahová a magángéppel?
Shoppingolunk Sanghajban?
Hát, ez is amolyan utazás lesz…
Most, hogy 14 éves lettél, és kezdesz férfivá érni,
úgy döntöttem, elmesélem neked az életemet.
Százmillió dolláros vagyonod van,
de csak egy történetet kapok tőled?
Hidd el, Hugo,
amit most elmesélek,
az jóval többet ér bármennyi pénznél.
De én már ismerem a meggazdagodásod történetét.
Mexikó szegény utcáin nőttél fel,
bla, bla, bla, most meg már van vagy 50 céged.
Hát, igen. Van egy rakás ingatlanom,
autóm, egy teljesen fehér inasom…
100%-ban. DNS-tesztet is végeztettem vele.
De az is nagyon érdekes, hogyan jutottam el idáig.
Nem is ismered a családunk történetét.
A spanyol nyelvet is úgy tolod,
mint egy nyaraló turista Cancúnban.
A spanyolom nagyon baró van.
Elég! Hagyd abba!
Ez szánalmas.
Ez a történet rólam szól, meg…
Egy helyről, amely mindent megváltoztatott.
És ez miért is jobb Sanghajnál?
Lelkesebben!
Ez majd ad egy kis motivációt.
Máximo bácsi, hol kezdődik a történeted?
Nagyon jó kérdés, Hugo.
Az egész… Acapulcóban kezdődött.
Gyerekkoromban
minden gazdag és híres ember Acapulcóban nyaralt.
Elvis Presley, Liz Taylor, Cary Grant…
Sosem hallottam még róluk.
Csitt! Ne zökkents ki!
Az egész közepén pedig ott állt a Las Colinas.
A szállodák királya.
A turistáknak a Las Colinas és Acapulco egy varázslatos nyaralóhely volt.
A helyieknek persze mást jelentett.
Nyolcéves koromra
már mindenféle munkát elvállaltam, hogy a családomat segítsem.
De csak akkor volt esélyed a jobb életre,
ha a Las Colinasban dolgozhattál.
Ahogy Don Pablo is.
Don Pablo Bonilla is az utcán nőtt fel,
aztán behízelegte magát a Las Colinasba.
Nekem ő volt a példaképem.
Még emlékszem arra a napra, amikor hazalátogatott egyszer.
Don Pablo! Én is olyan akarok lenni, mint te!
Vigyázz, mit kívánsz, kölyök!
Tessék… ez a tiéd.
Gyere el onnan, fiam!
Nem megmondtam, hogy ez az ember maga az ördög?
Aznap este felmásztam a házunk tetejére,
és közöltem a húgommal, hogy egy nap én is ott fogok dolgozni,
amitől egy csapásra megváltozik az életünk.
Ebben biztos voltam.
Apa, ez a nap is eljött végre. Végre munkába állok.
Van bármilyen tanácsod?
Jó, majd legközelebb!
De azért vigyázz rám onnan fentről, jó?
Nem akarom elszúrni.
Már csak anyáék miatt sem.
Az abuelitád
három házban is takarított, hogy megélhessünk.
De a látása egyre csak romlott,
így nem tudtuk, meddig bírja majd.
Apád nincs már köztünk, de mindketten büszkék vagyunk rád.
A kollégák imádni fognak téged a buszdepóban.
Máximo!
Szeretlek, drága testvérem!
Vacsorával várlak, mire hazaérsz.
Várjunk! Ácsi! Ez anya volt?
Kizárt, hogy ilyen kedves volt.
Jó, tényleg nem.
Inkább…
Máximo!
Sok szerencsét az első napodon!
Te is a kapitalista rendszer rabszolgája lettél!
Máximo!
Képzeld!
Erre vártunk egész életünkben, és most végre itt van!
Elvesztetted a szüzességed?
Micsoda hír!
Kivel? A harmad-unokatesóddal?
Ugye nem a másod-unokatesóddal? Az meredek lenne.
Nem, nem. Nem vesztettem el. Ez annál is jobb!
Vagyis ugyanolyan jó.
Tito szomszédomnak van egy haverja, Jorge,
akinek van egy bátyja, Miguel,
és ő azt mondta, hogy a barátja, Francisco szerint
a Las Colinas szálloda új embereket vesz fel ma!
Úgyhogy megyünk is az interjúra!
Azta, ez szuper!
De nem mehetek.
Ma van az első napom a buszdepónál.
De mindig is erről álmodoztunk!
Képzeld el anyádat,
hogy teljesen rendbe jött a szeme!
Ahogy egy tengerparti villában van,
de nem dolgozni megy oda, hanem mert te megvetted neki!
Hé!
A személyzetis bejárat hátul van.
Menjetek már innen!
Utálom az új arcokat.
Azt sem tudom, ide mit írjak…
Mit értesz az alatt, hogy…
„egy éjszakai szórakozóhely reklámmenedzsere” voltál?
Az voltam!
Egy sztriptízbár előtt szórólapoztam, azt te hogy hívnád?
Lódításnak, Memo.
Nem, szépítésnek.
Ki kell tűnni valamivel.
Máximo Gallardo?
Miss Garcia már vár. Balra, a folyosó végén.
A jelentkezőket elnézve
azon agyaltam, mivel tűnhetnék ki.
Aztán megláttam a nevet az ajtón…
Nem volt vesztenivalóm.
Elnézést, Don Pablo?
Itt angolul beszélünk.
Máximo vagyok.
Állásinterjúra jöttem.
Az nem itt lesz.
Igen, tudom.
Csak… Én is az Arenal utcán nőttem fel.
Sőt, még mindig ott élek.
- De azért jöttem… - Légy szíves,
csukd be az ajtót kifelé menet!
Ezt még maga adta nekem régen,
azóta a zsebemben hordom,
hátha még egyszer összefutunk.
Ez most meg is történt,
úgyhogy megyek is.
Mit mondtál, hogy hívnak?
Máximo Gallardo Ramos, uram.
Mutasd csak a papírodat!
Száznál is több jelentkezőnk van.
Akik mind jól tudnak angolul, és sokkal tapasztaltabbak is.
Miért épp téged kellene felvegyelek ide?
Mert őket csak a munka érdekli.
Én pedig a hely miatt jöttem, ahogy maga is.
Az 1949. március 12-i nyitás óta
dolgozik a Las Colinasban.
Azóta négy tulajváltás,
három hurrikán, két felújítás volt.
Meg a nagy jícamamérgezés 1972-ben,
egy durva ágyipoloska-invázióval megfejelve.
Azóta állítólag egyetlen nap szabadságot vett ki.
Miért nem lehetett
papi temetését szombatra rakni?
Már nyolcéves korom óta szeretnék itt dolgozni.
És most itt vagyok.
Már csak a lehetőség hiányzik.
Ha ezt megadja, megígérem,
hogy nem fogja megbánni!
Sziasztok!
Szia, mami!
„Mami”?
És még mosogatsz is?
Máximo Gallardo Ramos, mit csináltál?
Igen, Máximo, mondd csak el anyának!
Nem mentem el a depóba, jobbat találtam…
Felvettek a Las Colinasba.
Megmondtam, hogy a közelébe se menj annak a fertőnek!
Kihasználják a munkásokat, tárgyiasítják a kultúránkat.
Meg persze fertő is, igen.
Mit szólna az apád?
Biztos örülne neki.
Apa buszsofőr volt egész életében, és mi lett vele?
Elaludt a volánnál, és meghalt!
Így legalább jobb életünk lehet.
Végre megnézethetnéd a szemed, anya.
Semmi baja!
Múlt héten az egyik akciófigurámhoz imádkoztál.
Mert szimpatikus volt.
Anya…
te jó embernek neveltél engem.
Esküszöm neked, hogy ez így is marad.
Ígérd meg nekem, hogy nem hagyod magad befolyásolni!
És hogy mindig rajtad lesz apád medálja, az megvéd.
Ez uncsi! Azt hittem, lekeversz neki egy pofont.
Hihetetlen, hogy itt ülök.
Hihetetlen, hogy ülök.
Otthon csak egy székünk van.
Sziasztok, kedveskéim!
Üdvözöllek titeket a híres
és hírhedt Las Colinas szállodában.
Én Diane Davies vagyok.
Biztos ismerős vagyok ebből a filmből…
Szeretlek.
A kereskedelmi csatornák ünnepelt szerepeiből,
a híres tornavideóimból…
És körzés, körzés, körzés…
A diétás turmixreklámomból.
Máris vékonyabb vagyok!
FITNESZGURUBÓL HOTELMÁGNÁS
És van egy sikerlistás önéletrajzom is.
Egy szó lebegett a szemem előtt,
amikor megvettem ezt a szállodát: a „kiválóság”.
Tehát ha idáig eljutottatok,
az azt jelenti, bennetek is van valami. Hurrá!
Most tapsoljatok!
Ebbe a szállodába
a világjárók krémje jön mulatni.
Az a hülye lézer!
Sziasztok! Én Chad vagyok.
Műszakvezetőként
az én feladatom a Las Colinas hírnevének megőrzése.
Milyen hírnév, kérdezhetitek.
Hát, megmutatom nektek.
Vámonos. Gyertek!
Amire a legbüszkébbek vagyunk, az a határtalan diszkréció.
A vendégek szórakozni jönnek ide,
és nem a pletykalapok hasábjaira pályáznak.
Persze, elmondhatnám, hogy került vérfolt
erre a helyre, ami bejuttatna pár embert
a la prisiónba, de nem mondom.
Tudjátok, miért? A diszkréció miatt.
Jó! Menjünk tovább!
Ez itt a lobbi.
Elég dögös, mi? Ismeritek ezt a szót, hogy „dögös”?
Ő itt a főpultosunk, Beto.
A csávónak millió sztorija van híres vendégekről,
amiből néhány igaz is.
A haverom, Marlon Brando is ezzel szokott poénkodni.
Most csak álmodom?
Ha igen, én nem akarok felébredni.
Hé! Hombre, gyere!
Ez itt a szálloda ütőere.
Itt történnek a fontos dolgok.
Máximo Gallardo, te itt fogsz dolgozni.
Memo Reyes?
Én vagyok! Én is medencés fiú leszek?
Az a helyzet, hogy az önéletrajzodban az állt:
„Egy nemzetközi ruhavállalat ügyvezető igazgatója.”
Így van, uram.
Mi van? Én hajtogattam a guatemalai szomszéd gönceit.
Nem, nem, nem! Itt nem beszélünk spanyolul, hermano, soha.
És erre a különleges feladatra
szükségem van egy tapasztalt emberre.
Látod, mire nem jó az a szépítés?
Lepedők, aztán törölközők.
Csipkedd magad!
Héctor minden kérdésedre válaszol majd.
Ő a legjobb exportcikkünk Argentínából.
- Hé! Pesztráld az új srácot, jó? - Hogyne, főnök.
Héctor vagyok, de mindenki csak Hősies Héctornak hív.
Igazából spanyol vagyok, de a sok gringosnak
egyre megy.
Itt mindenről és mindenkiről mi gondoskodunk.
Már nem fogja zavarni!
Én hősöm!
A lényeg, hogy mindenki parancsát lesd.
Ha ez megvan, bumm, nyert ügyed van.
Ne féljen, amíg engem lát!
Isten mindig mellettem van.
Taníts, mester!
Hidd el, amigo, mást sem szeretnék,
mint megtanítani neked a szakma csínját-bínját, de nem akarom.
Héctor, segítenél a csónakkal?
Persze, maga kerge!
Sok szerencsét, papi!
- Szia, Amy! - Héctor, segíts!
- Nem hagynak a gyerekek. - Igen? Máris. Máris, uram.
Körbenéztem,
és anya intelmei teljesen alaptalannak tűntek.
Én csak átlag turistákat láttam,
akik a nyaralásukat évezik.
NŐI WC
Jó. Talán mégsem teljesen átlagosak.
Azta!
Akkor újra megpillantottam.
És most ő is észrevett engem, Hugo.
Tudod, hogy ez mit jelent?
Azt, hogy észrevettük egymást.
Teljesen elvarázsolt.
Szia! Máximo vagyok. Ez az első napom.
Szia, nagyon örvendek! Julia vagyok.
Most szolgáltam fel bélszínt egy kutyának.
Ez normális itt?
El sem hinnéd, mennyire…
Hol dolgozol?
Most medencés fiú vagyok.
De nemsokára én leszek itt a menedzser.
Egy nap pedig enyém lesz az egész hely.
Micsoda önbizalom!
És az angolod is egész… egész jó.
Köszi. Jó tanáraim voltak.
Luke Skywalker, Indiana Jones, Danny Zuko…
Nekem is jó angoltanáraim voltak.
Jane Austen, Emily Brontë, Virginia Woolf…
Már bocsi, de elég uncsi
karaktereknek tűnnek.
Ők írók voltak.
Az irodalom legjobbjai.
Viszont a Pomádéért is teljesen odavagyok.
Egyből tudtam, hogy Julia az igazi.
A szemeiből láttam.
- Meg akarsz csókolni, ugye? - Igen.
Várj! Álljunk meg!
Lesmároltad? Csak úgy?
Jó, hát nem. Próbálom feldobni a sztorit.
Tudom, a mai kölyköknek két percig tart ki a figyelme,
aztán egyből nyomkodjátok a padlizsános emojit a másiknak.
De a vonzalom tényleg megvolt.
Nos, mivel még nem te vagy a főnököm,
jobb, ha visszatérek a munkámhoz.
Adok neked egy tanácsot, fiam!
Jó! Bármilyen tanács jöhet.
Ha meg akarod tartani az állásod,
akkor ne hajts rá a főnök csajára!
Micsoda? Ki Julia pasija?
Ha ettől jobban érzed magad, amúgy is esélytelen lett volna a dolog.
Elég!
Nem tudom, Memo.
Kicsit csalódtam ebben a helyben.
Most viccelsz?
Ennél nincs jobb!
Jó, talán nem konkrétan ennél a helynél.
De itt van életed lehetősége!
Használd ki!
Látod ezt a klassz fülbevalót?
Lupe megengedte, hogy válasszak a talált tárgyak közül,
mert adtam neki anya híres szendójából.
Hihetetlen, miket hagynak el a vendégek!
Gyémántokat, kubai szivarokat, gyűrűket, egy iguánát, ami…
És te pont a fülbevalót választottad?
Igen!
Egyből lecsaptam rá.
Itt valóra válik minden álmod.
Ha valami elérhetetlennek tűnik,
akkor nyújtózkodj csak tovább!
Jó tanács!
Szörnyű fülbevaló. De a tanács, az jó.
Miért ilyen nehéz ez?
Bocsássatok meg!
Nem így szokták kihozni.
Óvatosan! Nehogy megvágd magad!
- Szivarozni akarok. - Segítsek?
Nem tudom. Van esetleg
egy felesleges bornyitód?
A borhűtőt kihozták, de a bornyitót nem találjuk.
Most bűvészkedik?
Talán margaritát csinál belőle.
Bravó!
Régi trükk. De csak Mexikóban működik.
Itt valahogy erősebb a dollár.
Ez vicces!
- Vicces fiú! - Vicces fiú!
Új vagy?
Ma kezdtem.
Kezdésnek nem is rossz.
Bemutatom az új Hősies Héctorunkat!
Íme…
Bocsi, hogy is hívnak?
Máximo a… Csak Máximo.
Máximo, a Csak Máximo.
Szörnyen hangzik! Majd találj ki valami mást!
Ők itt a barátaim, Bennették.
Most érkeztek Schenectadyből.
Elkísérnéd őket a cabanájukba?
- Remélem, jó kezekben lesznek! - Köszönjük, Diane.
Nagyon szívesen!
Önnek bármit, Ms. Davies!
Leégtél.
- Le. - Látom.
Itt is vagyunk!
Tökéletes!
Ó, nagyon tetszik!
Ülj le!
Mit tehetek még önökért?
Igen. Fű kéne.
Hát hogyne!
Mármint a golfpályáról, vagy az előkertből…
Vicceske.
Nem. Marihuánára gondolt. Spanglira.
Acapulcói Aranyra. Comprende?
Ó, értem. Tehát szerezzek önöknek drogot?
Igen.
Öt napig leszünk itt a kölykök nélkül,
amit beszívva akarunk eltölteni.
Segítesz nekünk, Máximo,
vagy inkább kérjük meg Héctort?
Szólított, Mr. Bennett?
Szólítottuk, Máximo?
Nem.
Mikorra kéne a gyógyhatású készítmény?
Az acapulcói naplemente egyszerűen mesés.
És mi teljesen beszívva akarjuk megnézni.
Siess! Ha lemaradunk a naplementéről,
az no bueno, amigo.
Rögtön jövök.
Rázós helyzetben találtam magam, Hugo.
Ha nem segítek a tulaj barátainak, az az állásomba kerülhet.
Viszont ha drogot találnak nálam, az is az állásomba kerülhet.
Óvatosnak kellett lennem.
Szia, Beto! Máximo vagyok. Ma kezdtem.
Egy pár megkért, hogy szerezzek be nekik valamit.
Ó, a menü kéne?
Nem, ez nem szerepel a menün.
Egy növény, de nem mondhatom el a nevét.
Értem.
- Javier! Gyere ide! - Igen, Beto?
Máximónak kéne valami növény,
de nem tudja, mi a neve.
Szobanövény, vagy kerti?
Én nem…
Amolyan gyógynövény. Ellazít…
Várj csak!
Juanita! Gyere ide!
Juanita sokszor csinál jeges teát.
- Milyen íze van? - Nem, ez nem tea.
Általában. Nem egészen…
- elfogadott. - Nehéz feladvány!
Igazi fejtörő.
Na, csak hogy jól értem-e…
Növény, de nem tudjuk, milyen.
Gyógynövény, de nem tea.
- Bazsalikom! - Tárkony.
- Koriander! - Bazsalikom lesz.
- Beugratós kérdés volt! - Koriander!
Mindegyik válasz nyert! Hurrá!
Imádom szívatni az újakat.
Hé!
Memo! Baj van.
Füvet kéne szereznem Diane barátainak, különben repülök innen.
De nem tudom, honnan kéne.
Most mit csináljak?
Kérdezd meg Lupét, talán lesz a talált tárgyak között!
Addig itt várok.
Szia, Lupe!
Máximo vagyok, Memo legjobb barátja.
Nincs véletlenül egy kis fű a talált tárgyak között?
De. De, van.
Mit adsz érte?
Ma reggel Jorge, a könyvelőnk
a fogát adta egy Rolex óráért.
Mire kellett neked a foga?
Nem kell az nekem semmire.
Arra voltam kíváncsi, hogy meddig megy el azért az óráért.
Hát, nekem semmim sincs.
Van pár pesóm, ebédjegyem,
apám medálja…
Hadd nézzem csak!
És fontos neked ez a nyaklánc, kölyök?
Nagyon. Mindennél fontosabb.
Ide vele!
Nem. Ezt?
Aha.
Minek ez neked? Adok egy fogat. Ezt nem is használom.
Az ajánlat lejár: három…
Kérlek, Lupe, csak ezt ne!
Kettő…
Kérlek! Ne tedd ezt velem!
Egy…
Tessék! Még épp időben.
Szép volt, Máximo!
Ügyes voltál, fiam!
Remélem, megfelel majd.
Hihetetlen, mit tettem.
Anya minden félelme valóra vált már az első napon.
Szörnyen éreztem magam.
Máximo.
Na?
Milyen volt az első napod?
Nem túl jó.
Csináltam…
néhány rossz dolgot.
Hogy te? Na, persze…
Milyen „rossz dolgot”?
Drogra cseréltem apa nyakláncát, egy vendég miatt.
Ne már!
És még én vagyok a problémás gyerek!
Tudom, szörnyű, de nem volt más választásom.
Mármint volt, csak nem akartam, hogy kirúgjanak.
Sara, szerinted én rossz ember vagyok?
Á!
Idegesítő? Ja! Rossz? Egy kicsit sem.
Én tudom, hogy bármit is csinálsz ott,
azt csak a mi érdekünkben teszed.
Meg egy kabrióért.
Aha, azért is.
Köszi.
- Milyen drog volt? - Téma lezárva.
Máximo.
Minden rendben?
Igen. Csak…
Nem érzem jól magamat itt.
Eddig teljesen máshogy képzeltem el
ezt a helyet, hogy milyen lenne itt dolgozni.
De…
Mégsem olyan.
Értem.
Maga hogy csinálta?
Biztosan látott meredek dolgokat,
meg csinált is, az évek során.
Nekem nagy megtiszteltetés itt dolgozni.
Büszkeséggel tölt el. Fontosnak érzem magam.
És elég pénzt kerestem vele, hogy a családomnak jobb élete legyen.
De a hely megszállottja lettem…
így szinte az egész életemet feláldoztam érte.
Mégis, a mai napig szerencsésnek tartom magam, hogy itt lehetek.
Biztos sok mindent feláldozott azért, hogy itt dolgozhasson.
Minden álom áldozattal jár.
És én ezt vállaltam.
Te is vállalod?
Köszönöm ezt a csodás lehetőséget, Ms. Davies.
Ez a munka egy valóra vált álom volt.
- De mégsem… - Itt is van!
Máximo, a Csak Máximo!
Kezdem megszokni ezt a nevet.
Jó reggelt, Mr. és Mrs. Bennett!
Ha nem gond, szeretnék négyszemközt beszélni Ms. Daviesszel.
Diane, lenyűgöző a srác!
Igazi kincs!
Keményen dolgozik, lelkiismeretes…
- Egy kis ajándék, neked. - Köszönöm.
Kétszáz dollár?
Megérdemled.
Bizony.
Máximo.
Mit akartál nekem mondani?
Ez volt életem egyik mérföldköve, Hugo.
A pénz, vagy az elveim?
Vissza a buszdepóba, vagy előre, az ismeretlenbe?
Anyám áldása,
vagy a családom segítése?
Meglepetés!
- Mi van? - Mi ez?
Nekem nem kell.
Legalább próbáld fel! A kedvemért.
Mit gondolsz?
Hogy… újra látok!
Máximo, hogy te milyen jóképű vagy!
Sara!
Mi ez a maskara rajtad?
Ó, nagyszerű, Máximo! Anya újra lát.
Máximo, ez biztos drága volt. Honnan szereztél rá pénzt?
Mondtam, hogy a szálloda jól fizet.
De ez csak átmeneti megoldás.
Egy szemorvoshoz is el kell vinnünk téged.
Máximo, most, hogy a szemedbe nézhetek,
mondd meg az igazat!
Honnan szerezted a pénzt?
Valami rossz dolgot tettél érte?
Anya, tudod, hogy neked nem tudok hazudni.
Egy picit sem.
És itt kezdődött el minden.
Várj! Ez nem is az egész történet!
Mesélj még!
Például, mi lett Juliával?
Meg abuelita szemével?
Meg az állásoddal, miután Diane a kegyeibe fogadott?
Akkor mégis tetszik az ajándékod?
Gyere velem!
Mi ez a sok cucc?
A válasz a kérdéseidre.
Tessék!
Ember, ez elég vaskos könyv!
A lánynak is pont ezt mondtam.
Hugo, fiam.
Az élet tele van váratlan fordulatokkal.
Máximo.
- Mi ez? - Könyvnek hívják.
Ezt én is tudom.
De miért adod nekem?
Gondoltam, érdekelne ez a klasszikus.
Ha tetszik, beszélgethetünk róla.
Minden könyv ilyen vastag?
Pedig ez még nem is a Háború és béke.
Nyisd ki!
MÁXIMO - ISTEN HOZOTT A LAS COLINASBAN! JULIA
Köszi.
Kedves tőled.
Olvasd el az első fejezetet a héten,
mert kikérdezlek ám!
Memo, jól elleszünk itt, nem?
Bizony!
Lupe azt ígérte, hogy a szülinapomon kimoshatom a ruháimat!
Mondom, haver!
Egy nap veszek egy villát a hegyekben,
te meg a szomszédban fogsz lakni.
Én, te, anya, Sara, a te családod,
meg az unokatesód,
meg Julia boldogan élünk, míg meg nem halunk.
Még az is lehet. A juliás részt leszámítva,
- de a többi elképzelhető. - Miért mondod ezt?
Chad miatt? Chad egy nagy nulla!
Anya! Megjött a kocsi.
Köszönöm, Chad.
Ne hívj anyának a vendégek előtt!
Anyának szólította Diane-t?
Ha igen, akkor a szerelmem pasija
a szálloda tulajának a fia.
Az bizony no bueno, amigo.
Itt nem szabad spanyolul beszélni, tudod!
A feliratot fordította: Alimuradov Dóra